CELEX: 62021CN0378
Language: fi
Date: 2021-06-21 00:00:00
Title: Asia C-378/21: Ennakkoratkaisupyyntö, jonka Bundesfinanzgericht (Itävalta) on esittänyt 21.6.2021 – P GmbH

30.8.2021   
            
            
               FI
            
            
               Euroopan unionin virallinen lehti
            
            
               C 349/22
            
         
      Ennakkoratkaisupyyntö, jonka Bundesfinanzgericht (Itävalta) on esittänyt 21.6.2021 – P GmbH
      (Asia C-378/21)
      (2021/C 349/28)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Bundesfinanzgericht
      
         Pääasian asianosaiset
      
      
         Kantaja: P GmbH
      
         Vastaaja: Finanzamt Österreich
      
         Ennakkoratkaisukysymykset
      
      
                  1)
               
               
                  Onko laskun antaja velvollinen maksamaan arvonlisäverodirektiivin (1) 203 artiklan nojalla arvonlisäveron, jos – kuten nyt käsiteltävän asian kaltaisessa tapauksessa – verotulojen menettämisen vaaraa ei ole, koska palvelujen vastaanottajat ovat loppukuluttajia, joilla ei ole oikeutta arvonlisäveron vähentämiseen?
               
            
                  2)
               
               
                  Jos ensimmäiseen kysymykseen vastataan myöntävästi ja laskun antaja on siten velvollinen maksamaan arvonlisäveron arvonlisäverodirektiivin 203 artiklan nojalla,
                  
                              a.
                           
                           
                              Voidaanko laskut jättää oikaisematta suoritusten vastaanottajiin nähden, jos yhtäältä verotulojen menettämisen vaara on poissuljettu ja toisaalta laskujen oikaiseminen on tosiasiassa mahdotonta?
                           
                        
                              b.
                           
                           
                              Onko se, että loppukuluttajat ovat vastanneet veron maksamisesta vastikkeen yhteydessä ja verovelvollinen saa näin ollen etua arvonlisäveron oikaisemisen johdosta, esteenä arvonlisäveron oikaisemiselle?
                           
                        
            
         (1)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL 2006, L 347, s. 1).